Jedinečná vila po nedávnej rekonštrukcii stojí v prestížnej lokalite priamo pri pôvabných plážach v meste Cascais, ktoré je súčasťou metropolitnej oblasti Lisabonu.
Na prízemí sa nachádza obývacia izba so vstupom na terasu s nerušeným výhľadom na more. Ďalej je tu plne vybavená kuchyňa, spálňa s en-suite kúpeľňou a vstupná hala. 1. poschodie tvorí hlavná spálňa a obytný priestor s výhľadom na morský záliv. Na 2. poschodí je spálňa s terasou, kúpeľňou a šatníkom. Suterén je vyhradený pre veľkú miestnosť s balkónom. Z tohto podlažia je priamy vstup na pláž.
Vila je vybavená klimatizáciou, výťahom a centrálnym vykurovaním. Pri rekonštrukcii bola zachovaná a zrenovovaná pôvodná fasáda a ručne maľované obklady.
Umiestnenie v centre mesta poskytuje jednoduché dopravné spojenie a širokú ponuku obchodov a služieb. Letisko je vzdialené 30 minút jazdy. V tesnom susedstve mesta sa rozkladá prírodný park Sintra-Cascais.
Interiér 200 m2.
|Cena
||Cena na vyžiadanie


|Úžitková plocha
||200 m2


|Parkovanie
||Nie


|Pivnica
||Nie


|PENB
||G


|Referenčné číslo
||33438


Všetky zverejnené údaje obsiahnuté v tomto inzeráte majú iba informatívny charakter, a z tejto ponuky tak žiadnej strane nevzniká nárok na uzatvorenie zmluvy. Spoločnosť Svoboda & Williams Slovakia s.r.o. sprostredkováva informácie nadobudnuté v dobrej viere od vlastníka nehnuteľnosti, a z toho dôvodu nenesie zodpovednosť za ich úplnosť, správnosť a presnosť.